b'\n_START_ARTICLE_\nKaharian ng Diyos\n_START_PARAGRAPH_\nAng Kaharian ng Diyos, Kaharian ng Langit, o Kaharian ng Kalangitan, sa makapananampalatayang kahulugan, ay ang paghahari ng Diyos sa ibabaw ng lahat ng kanyang kinapal, nilikha, o ginawa.  Darating ang Kaharian ng Diyos kapag inalis na ng Diyos ang lahat ng mga kasamaan at nagdala siya ng tunay na kapayapaan at katarungan o hustisya.  Ang Kaharian ng Diyos ang pangunahing paksa ng mga pangaral at pagtuturo ni Hesus.  Sa pamamagitan ng pagiging tagasunod ni Hesus, nagiging bahagi ng Kaharian ng Diyos ang isang isang tao.  Ayon pa sa Bibliya, magiging walang katapusan o walang-hanggan ang Kaharian ng Diyos kapag nabuo na ang paghahari ng Diyos sa ibabaw ng mundo.  Magwawakas sa langit \xc2\xa0\xe2\x80\x93  sa Kaharian ng Diyos o ang Kanyang Iglesya, ang Kanyang Simbahan \xc2\xa0\xe2\x80\x93  ang kahariang itinatag ni Hesus sa lupa o sa mundo.'